
RAPORT DE SPECIALITATE
privind declararea ca fiind de interes public local a lucrarilor ce urmeaza a se realiza pe terenul din Timisoara, str. Astrilor




            Având în vedere Expunerea de motive nr. …............................. a Primarului Municipiului Timișoara și Proiectul de hotărâre privind declararea ca fiind de interes public local a lucrarilor ce urmeaza a se realiza pe terenul din Timisoara, str. Astrilor; 
            Facem următoarele precizări:
            În conformitate cu prevederile Codului rutier, aprobat prin OUG nr. 195/2002,  autorităţile administraţiei publice locale stabilesc reglementari referitoare la regimul de acces şi circulaţie, staţionare şi parcare pentru diferite categorii de vehicule. In acest sens, in vederea îndeplinirii angajamentelor asumate de municipalitatea timişoreană în domeniul îmbunătăţirii infrastructurii şi funcţionalităţii spaţiilor publice, precum şi ridicării standardelor privind amenajarea peisagistică şi urbanistică, Municipiul Timisoara are în programul de investiţii lucrări de amenajare a platformelor de parcare pe str. Astrilor din Municipiului Timişoara.
            Evoluţia parcului auto în perioada 1990 şi până în prezent în Municipiul Timişoara a făcut imperioasă nevoia modernizării pentru o mai buna funcţionalizare a mai multor străzi şi zone din Municipiul Timişoara printre care se numără şi locaţia situată în str. Astrilor.
            Precizăm ca terenul pe care urmeaza a se realiza investiţia arătată mai sus este inscris in CF nr. 416420 (CF vechi nr.53783 Timisoara) - cu intabularea dreptului de proprietate in favoarea Municipiului Timisoara, domeniu privat.
Având în vedere faptul că pe terenul pe care se realizează investiţia arătată mai sus sunt realizate construcţii provizorii de tip garaje, se impune dedicarea acestui spaţiu  pentru racordarea platformelor de parcare la reţeaua stradală existentă în zonă, amenajarea de alei şi trotuare, precum şi lucrări de canalizare privind colectarea şi deversarea apelor meteorice de suprafaţă în reţeaua de canalizare a oraşului.
             In acest scop se impune imputernicirea Comisia de negociere cu tertii, constituita prin HCL nr. 209/30.05.2017, pentru a negocia cu proprietarii garajelor eventualele despagubiri, in situatia in care acestia au inscrise in Contractul de concesiune/inchiriere clauze de despagubire.
In concluzie, lucrările de amenajare a străzilor şi utilităţilor aferente (parcări) au caracterul lucrărilor de interes public, cu regimul reglementat de Legea nr. 213/17.11.1998 privind bunurile proprietate publică, cu modificările şi completările ulterioare şi ale Hotărârii Guvernului nr.548/08.07.1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor.
            Având în vedere prevederile legale expuse în prezentul raport, apreciem că proiectul de hotărâre privind  declararea ca fiind de interes public local a lucrarilor ce urmeaza a se realiza pe terenul din Timişoara, str. Astrilor, îndeplinește condițiile pentru a fi supus dezbaterii și aprobării plenului consiliului local.

